แม้จะขึ้นชื่อเรื่องข้าวหน้าเนื้อ แต่ในเมื่อมีเมนูอื่นในรายการ ก็ต้องขอลองดูหน่อยครับ ผมเองเป็นคนชอบทานแกงกะหรี่ครับ ทำทานเองบ่อย ๆ พอทำทานเอง ก็อยากจะรู้ว่ารสชาติของที่อื่นจะถูกปากมั้ย มาที่สึคิยะ ก็เลยสั่งข้าวแกงกะหรี่ดูครับ มาเป็นเซต พร้อมน้ำซุป กับไก่คาราเกะ ตัวแกงกะหรี่ ผมคิดว่าน่าจะเป็นแกงกะหรี่เนื้อครับ แม้จะใส่หมู แต่ตัวแกงตั้งต้นน่าจะเคี่ยวจากเนื้อ รสชาติเข้มข้นดี ได้กลิ่นเครื่องแกงกะหรี่หอม ๆ มีความหวานของพวกผักที่น่าจะตุ๋นจนเปื่อย หรือปั่นไปหมดแล้ว ก็อร่อยดีครับ แต่ไม่ได้อร่อยมากขนาดปลื้มใจมากมาย เช่นเดิมครับ ข้าวเยอะเหลือเกิน กินไม่หมด
ไก่คาราเกะชิ้นใหญ่ ทอดแห้ง ไม่อมน้ำมัน อร่อยครับ